Župnija Smlednik

Srečanje z misijonarjema
2025-12-14 09:00 - 11:30 UTC
V nedeljo, 14. decembra, se bosta pri sv. mašah ob 9. uri v Smledniku in ob 10.30 v Trbojah predstavila misijonarja pater Branko Cestnik in sestra Ema Alič, ki bosta naša misijonarja v času sv. misijona, ki bo za naši župniji v oktobru 2026.

Ob 15. uri bo pri Krvavem znamenju spravna pobožnost, ker je bila ta kapela oskrunjena.

Ob 16. uri pa bo v KD Smlednik pogovor s patrom Brankom o aktualnih temah, sestra Ema pa se bo srečala z mladimi.

Božična 9-dnevnica
2025-12-15 00:00 - 2025-12-23 23:59
V ponedeljek, 15. decembra, se pri večerni sv. maši v Smledniku prične božična 9-dnevnica za župniji Smlednik in Trboje. Vabljeni vsi veroučenci in veroučenke iz župnij Smlednik in Trboje (posebno bodoči prvoobhajanci in birmanci), njihovi straši ter vsi ljudje dobre volje. Vsi otroci pridite 10 minut pred mašo v zakristijo, da razdelimo svečke za procesijo. Po maši bo potekala tržnica za jaslice s svetlečim se Jezusom. Plačilna sredstva bodo ovčke. Z njimi lahko najprej kupite pastirje, ki so z ovčkami skupaj plačilno sredstvo za jaslice. Na vsaki maši dobite 3 ovce (menjava: 4 ovce = 1 pastir). Devetdnevnica je od 15. do 23.12., torej otroci lahko skupaj zberete 27 ovc. Končna "cena" za jaslice: 3 pastirji in 6 ovc.

Povabljeni ste, da za te jaslice naredite podstavek oz. jih lahko postavite v konkretno situacijo življenja. Razstava bo postavljena na sv. večer, 24. decembra, zato jaslice podpišite in izžrebali bomo tri praktične nagrade v Smledniku in Trbojah.

Božično koncert
2025-12-28 17:00 - 18:30
V nedeljo, 28. decembra, ob 17. uri ima v cerkvi sv. Urha v Smledniku MePZ sv. Urha božični koncert. GOSTJE: Trio Mirabilis, Eva Dobnikar – akademska pianistka, Manca Grmek – sopran, Agata Vovk – mezzosopran.

Vstop je prost (prostovoljni prispevki).

Lepo vabljeni.

Romanje v Belo krajino
2026-01-17 00:00 - 23:59
V soboto, 17. januarja 2026, vsi lepo povabljeni na romanje v Belo krajino. V Starem trgu ob Kolpi si bomo ogledali Vseslovensko razstavo jaslic, potem pa bomo poromali še k Mariji na Žeželj.

Vseslovenska razstava jaslic v Starem trgu ob Kolpi

Žeželj nad Vinico

Prijavite se pri Marjeti Žebovec.

email: marjeta.zebovec@gmail.comGSM: 051 368 861

Svetopisemski maraton v Sloveniji
2026-01-22 00:00 - 2026-01-25 23:59
Od četrtka, 22., do nedelje, 25. januarja, bo v Sloveniji spet Svetopisemski maraton, s katerim kristjani vseh denominacij pritrjujemo temu, da vse Božje delovanje razumemo kot utelešenje Božje Besede. Svetopisemski maraton je neprekinjeno branje Svetega pisma, torej noč in dan, vse štiri dni. Nikakor ne gre za tekmovanje v hitrem branju, ampak je prebiranje hkrati molitev za bralca in poslušalce.

Ob osrednjem branju je tudi bogat vzporedni program.

Sobota, 17.januarja 2026

Od Cerkve do Cerkve v Celju – Svetopisemski maraton

Četrtek, 22.januarja 2026

Izkustvena delavnica Ecclesie – Svetopisemski maraton

Otvoritvena slovesnost: Gospod je mir – Svetopisemski maraton

Taizejska molitev – Svetopisemski maraton

Petek, 23.januarja 2026

Otroški program – Svetopisemski maraton

Konflikt in mir: kako graditi partnerski odnos, ki zdrži? – Svetopisemski maraton

Sobota, 24.januarja 2026

Družinski kviz – Svetopisemski maraton

Podcast Do nebes – Svetopisemski maraton

Več informacij o dogodku lahko dobite na Svetopisemski maraton | Gospod je mir

Mini Svetopisemski maraton v Smledniku
2026-01-25 16:00 - 19:00
Na nedeljo Svetega pisma, 25.januarja 2026, bomo imeli prvi mini Svetopisemski maraton tudi v Smledniku.

Začeli bomo ob 16 uri, v kapeli Sv.Družine v župnišču, s kratko molitvijo in potem bo sledilo neprekinjeno branje do 19 ure. Brali bomo odlomke s seznama “Mojih trideset dni s Svetim pismom”, ki ga sestavljajo znani odlomki evangelijev in Apostolskih del.

Lepo povabljeni, da se pridružite za par minut, eno uro ali več in prisluhnete, kaj vam bo v tistem času Gospod imel povedati.

Svetopisemski maraton je čudovita priložnost, da se skupnost poveže in diha Božjo besedo.

Kdor je pripravljen sodelovati kot bralec bomo veseli, če se vnaprej prijavi in si izbere termin (16:00-17:00,17:00-18:00, 18:00-19:00); kontakt: fabjancicd@gmail.com)

Duhovnik in vizionar Janez Puhar
2026-02-07 19:00 - 19:45
V soboto, 7. februarja, bo po večerni maši v Smledniku v cerkvi sv. Urha odprtje razstave o Janezu Puharju, ki je bil kaplan v Smledniku in velja za soizumitelja fotografije na steklo.

Kje: v župnijski cerkvi sv. Urha v SmlednikuKaj: Otvoritev razstave o duhovniku Janezu Puharju za vse ljudi dobre voljeNaslov: Duhovnik in vizionar Janez PuharVoditeljica: Petra Puhar Kejžar

Janez Puhar se je rodil 26. avgusta 1814 v kamnoseški družini v Kranju. Imel je enega brata Matijo in tri sestre Franco, Johano in Terezijo. Odlikoval se je z znanjem tujih jezikov in matematično-naravoslovnimi predmeti, poleg tega pa se je ukvarjal tudi z risanjem.Profesor fizike in kemije Janez Kersnik pa ga je navduši za razne kemične poskuse. Čeprav se je želel posvetiti umetnosti, se je na materino željo odločil za duhovniški poklic. Leta 1864 se je na smrt bolan za tuberkulozo vrnil v rojstni Kranj in 7. avgusta umrl na svojem domu.

Z župnijo Smlednik je povezan tako, da je v njen služboval kot kaplan.

5 pomembnih informacij:

→ Prvi slovenski fotograf;

→ Eden izmed prvih znanih dagerotipistov na Slovenskem;

→ Izumitelj fotografije na steklo;

→ Slovensko inovativnost zapisal na svetovni zemljevid razvoja fotografske umetnosti;

→ Naredil prvi slovenski selfi.

»Prva« Cerkev in cerkveni očetje (1. do 4. st.)
2026-02-14 14:00 - 17:30
V soboto, 14. februarja, bo v KD Smlednik duhovno popoldne s patrom Miranom Špeličem o cerkvenih očetih za župniji Smlednik in Trboje.

Kje: v Kulturnem domu v SmlednikuKaj: Duhovna priprava za vse, mlade in starejšeVoditelj: brat Miran Špelič, OFM

Prvi kristjani – ime se je porodilo v Antiohiji, nam poročajo Apostolska dela – so verovali v enega Boga, ki ni dopuščal ob sebi drugih bogov. Tega je razodel Jezus Kristus, učlovečeni Božji Sin, ki je umrl in vstal od mrtvih.On je tudi podal temeljno načelo, zapoved ljubezni. Prav ta je najbolj zaznamovala prvo krščansko skupnost in ji dajala prepoznavnost. Kristjani so postali s krstom v ime Svete Trojice, Očeta in Sina in Svetega Duha. Povezovala jih je torej vera, ki je bila precej drugačna od tiste, ki so jo imeli njihovi sodobniki, tako judje kot tudi pogani. Mislim, da so bili temeljni novi odnosi med verniki, ki so se imenovali bratje in sestre, ne glede na to, kateremu družbenemu sloju so pripadali. Poskrbeli so za karitativnost, to je za pomoč tistim, ki so bili v stiski; tu so nadaljevali judovsko prakso skrbi za vdove in sirote, ki pa so jo nadgradili s kristološko motivacijo. Razlog za pomoč je v Kristusovem naročilu in obljubi, da bo on sam navzoč v ubogih; torej kristjan, kadar skrbi za reveža, prihaja naproti Kristusu. Tudi tega ne smemo spregledati, da je prva strukturna sprememba v skupnosti verujočih bila v vzpostavitvi skupine diakonov, katerih prav naloga je bila, da skrbijo za delitev miloščine med vdovami, da ne bi prihajalo do nepotrebnih sporov.

Nevarnosti spletne pornografije
2026-02-28 19:00 - 21:00
V soboto, 28. februarja 2026, bo Inštitut Integrum po večerni maši v Smledniku imelo delavnico za mlade z naslovom Nevarnosti spletne pornografije.

Kdaj: v soboto, 28. februarja 2026; od 19.00 do 21.00 Kje: V Kulturnem domu v SmlednikuKaj: Delavnica odvisnost od pornografije za starejše in mlade – v prvem delu za vse, v drugem delu pa delo po skupinah za mladeVoditelj: Inštitut Integrum

Naslov: Nevarnosti spletne pornografije

Vsebina: Ustvarjamo varen prostor v katerem lahko odprto spregovorimo o posledicah, ki jih ima izpostavljenost pornografiji na dojemanje spolnosti, odnosov in samopodobe.

Na srečanju si bomo ogledali dokumentarni film o pornografiji. Dotaknili se bomo razširjenosti pornografije in posledic njenega vpliva na možgane in dojemanje spolnosti pa tudi na telo, čustva in duha. Predstavimo tudi preventivo pred zasvojenostjo s pornografijo in način, kako se izviti iz njenega primeža. Od 19. do 19.45 bodo skupaj mladi (mladi od 9. razreda naprej) in starejši iz župnij Smlednik in Trboje. Ogledali si bomo filmček na to temo. V drugem delu pa se bodo mladi razdelili v pogovorne skupine. To je resna tema, pred katero si ne smemo zatiskati oči.

Stare herezije imajo danes nova imena
2026-03-08 15:00 - 16:30
V nedeljo, 8.marca 2026 po križevem potu na Kalvariji se bomo srečali s p.Brankom Cestnikom

Kdaj: v nedeljo, 8. marca 2026, od 15. do 16.30 Kje: Špelkina vila na Starem gradu, Smlednik Kaj: Okrogla miza za ljudi dobre volje Voditelj: pater Branko Cestnik, CMF

Naslov: Stare herezije imajo danes nova imena, vendar so enako nevarne kakor včasih

Vsebina: Belgijski teolog Adolphe Gesché je zapisal: "Lažni bogovi so lažni ne toliko zato, ker potvorijo Boga, temveč zato, ker potvorijo človeka." Podobno velja za krivoverstva (herezije): najprej izgledajo kot napačna razlaga Boga in božjih stvarnosti, na koncu se izkažejo za škodljive za človeka in družbo. Cerkev je na svoji poti morala premagati mnoga krivoverstva in danes se zdi, da kriverstva niso pomembna tema. Ampak starodavna krivoverstva oz. fragmenti slednih imajo danes druga imena, skrivajo se ne toliko v krščanskem okolju kot v življenjskih praksah in družbenih ideologijah. Od tam vplivajo na kristjane in mnogi kristjani jim enostavno nasedejo - na kar opozarjajo tudi sodobni papeži. Seznanimo se s herezijami, da se jih bomo lažje ubranili.

Srečanje z eksorcistom J.Kavčičem
2026-03-20 18:30 - 20:00
V petek, 20. marca, bo v Smledniku po večerni sveti maši za župniji Smlednik in Trboje srečanje z eksorcistom Janezom Kavčičem.

Obisk Škofjeloškega pasijona
2026-04-06 14:45 - 19:00
Na velikonočni ponedeljek, 6. aprila 2026, si bosta župniji Smlednik in Trboje ob 16. uri ogledali Škofjeloški pasijon.

Avtobus bo začel pobirati v Trbojah (pri gasilskem domu) ob 14.45, v Valburgi ob 14.50 (na postaji pri parku – za Smlednik, Valburgo in Hraše), v Zbiljah ob 14.55 (na postaji pri hotelu). Na avtobusu bomo pobrali še prispevek za avtobus (8 € na osebo).

Režiser Škofjeloškega pasijona prihaja iz župnije Smlednik.

Slavilni koncert s pričevanjem za mlade
2026-04-11 19:30 - 21:00
V soboto, 11. aprila 2026, bo v KD Smlednik ob 19.30 slavilni koncert s pričevanjem za mlade iz župnij Smlednik in Trboje.

Predstavitev rodbine Lazarini in cerkve sv.Urha
2026-05-09 19:30 - 20:30
v okviru praznovanja 350-letnice župnije Smlednik bo v SOBOTA, 9. MAJ v župnijski cerkvi sv. Urha v Smledniku ob 19.30 Franc Lazarini predstavi rodbino Lazarini in cerkev sv. Urha.

Lepo povabljeni !

Celodnevno češčenje na god sv. Urh
2026-07-04 18:30 - 21:00
V okviru praznovanja 350-letnice župnije Smlednik bom v SOBOTO, 4. JULIJ, na god sv. Urha, imeli v celodnevno češčenje. Slovesna zaključna sv. maša bo ob 18.30 z duhovniki in farani. Somaševanje bo vodil nadškof msgr. Stanislav Zore. Po sv. maši bo v KD Smlednik premierni ogled novega animiranega filma župnije Smlednik z naslovom "350 LET ŽE SKUPAJ".

Lepo povabljeni k celodnevnemu češčenju in slovesnemu zaključku z ogledom novega animiranega filma!

Slovesna sv. maša na Urhovo nedeljo
2026-07-05 00:00 - 23:59
Ob praznovanju 350-letnice župnije Smlednik vabimo na slovesno praznovanje na URHOVO NEDELJO, 5. JULIJ 2026, ob 10. uri bo slovesna sv. maša s pomožnim škofom Antonom Jamnikom, ki bo po sv. maši blagoslovil jubilejno sliko pod župniščem v Smledniku.

Po blagoslovu bo druženje vseh faranov, gostov in obiskovalcev.

Vsi lepo povabljeni, da se nam pridružite pri praznovanju !

Sveti misijon v župnijah Smlednik in Trboje
2026-10-02 00:00 - 2026-10-11 23:59
Od 2. do 11. oktobra 2026 bo v župnijah Smlednik in Trboje potekal sveti misijon pod geslom Evharistija – sonce mojega življenja (bl. Alojzij Grozde). Povod za to bo 350. obletnica župnije Smlednik. Katekizem katoliške Cerkve pravi, da je evharistija izvir in višek krščanskega življenja. Cerkveni očetje za Marijo uporabljajo simbol lune, za Jezusa pa sonce. Marija od Boga prejema svetlobo, da lahko sveti kot pričevalka v življenju. Danes je toliko kristjanov, ki ne svetijo, ker niso na Božji svetlobi. To nam govori Marija po sveti Katarini Labouré, ki vidi na Marijini roki drage kamne, ki se ne svetijo: »To so tisti, ki ne uporabljajo in ne živijo Božjih darov.« Pregovor pravi: »Če želimo goreti, se moramo najprej pustiti vneti.« Zavetnik župnije Smlednik sv. Urh je bil kot otrok tako slaboten, da sta ga starša zaradi sramu skrivala, dokler jima neki duhovnik ni rekel, da naj ga dasta na sonce, ki je najboljše zdravilo. Do misijona bo veliko dogodkov, ki so namenjeni, da se na ta sveti misijon pripravimo.

MOLITEV: Verujem Vate, Bog Oče, ki mi daješ življenje. Oklepam se Te, Jezus Kristus, ki me odrešuješ. V ljubezni pa slavim Tebe, Sveti Duh. V času misijona hočem in želim obnoviti, poglobiti in potrditi svojo krstno zavezo Božjega otroštva. V skupnosti bratov in sester si bom prizadeval živeti po naukih evangelija in Cerkve. Posebno po zakramentih svete evharistije in svete spovedi želim, da me sveti Bog vodi po poti svetosti v nebesa, da postanem Božji pričevalec, kamor koli me Bog pošlje. O Bog, ohrani mi vero in dom. Sveta Marija Vnebovzeta in sveti Urh, sveti nadangel Mihael in sveti Janez Krstnik, sveti apostol Jakob starejši in sveta Valburga, prosite za nas. Amen.

ŽUPNIJSKO ROMANJE
2026-10-23 00:00 - 2026-10-25 23:59
Od 23. do 25.oktobra bo župnijsko romanje župnij Smlednik in Trboje: Smlednik/Trboje–Neuschwanstein–Augsburg–Smlednik/Trboje:

prvi dan (23. 10.): Smlednik–Neuschwanstein–Augsburg (grob sv. Urha, cerkev evharističnega čudeža in cerkev, kjer se je začela pobožnost k Mariji, ki razvezuje vozle)

drugi dan (24. 10.), Augsburg–opatija Heidenheim (kraj delovanja sv. Valburge)–Eichstatt (grob sv. Valburge)–prenočitev v Münchnu

tretji dan (25. 10.): München–Altotting (bavarska Marijina romarska pot); proti domu se vračamo skozi Oberndorf, kjer je muzej Svete noči.

Z nami bo vodič Peter Avbelj.

Dar za romanje je 340 €. Do sedaj je prijavljenih 61 ljudi in imajo tudi nastanitve po hotelih. Prostora imamo še za 5 oseb. Šli bomo z nadstropnim avtobusom.

Prosim, da prinesete akontacijo 200 € za hotele, ker moramo plačati vnaprej.

ŽUPNIJSKO ROMANJE - Župnija Smlednik
